ระเบียบ กระเบียบก.พ.ว่าด้วยทุนของรัฐบาลพ.ศ. ๒๕๓๕[๑] โดยที่รัฐบาลมีความจำเป็นที่จะต้องได้มาซึ่งผู้มีความรู้ความสามารถสูงเข้ารับราชการเพื่อพัฒนาประเทศให้เจริญก้าวหน้ายิ่งขึ้นจึงเป็นหน้าที่ของสำนักงาน ก.พ.ที่จะต้องพิจารณาจัดสรรทุนของรัฐบาลเพื่อการศึกษาหรือฝึกอบรมของผู้รับทุนในสาขาวิชาต่างๆหรือเพื่อชดเชยค่าใช้จ่ายในการศึกษาของผู้รับทุนที่จะสนองความต้องการกำลังคนของกระทรวงทบวงกรมฝ่ายพลเรือนตามโครงการหรือแผนงานให้สอดคล้องกับนโยบายของรัฐบาลและแผนพัฒนาเศรษฐกิจและสังคมแห่งชาติสรรหาผู้มีความรู้ความสามารถมารับทุนของรัฐบาลตลอดจนดูแลจัดการการศึกษาของผู้รับทุนของรัฐบาลและจัดสรรผู้รับทุนของรัฐบาลที่สำเร็จการศึกษาแล้วเข้ารับราชการให้เป็นไปอย่างเหมาะสมและเกิดประโยชน์สูงสุดแก่ทางราชการ[๒]อาศัยอำนาจตามความในมาตรา ๘ (๑๐)แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ.ออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบก.พ. ว่าด้วยทุนของรัฐบาล พ.ศ. ๒๕๓๕ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓[๓] ในระเบียบนี้ทุนของรัฐบาล หมายความว่าทุนที่ได้มาจากเงินงบประมาณแผ่นดินและทุนที่ได้จากแหล่งทุนอื่นที่ ก.พ.กำหนดเป็นทุนของรัฐบาลซึ่งจัดสรรเพื่อการศึกษาหรือฝึกอบรมหรือเพื่อชดเชยค่าใช้จ่ายในการศึกษาของผู้รับทุนทั้งนี้ โดยมุ่งสนองความต้องการกำลังคนของส่วนราชการทุนกลาง หมายความว่าทุนของรัฐบาลที่ยังไม่ได้จัดสรรผู้รับทุนให้แก่ส่วนราชการใดส่วนราชการหนึ่งโดยเฉพาะส่วนราชการ หมายความว่ากระทรวง ทบวง กรมฝ่ายพลเรือนข้อ ๔ ให้สำนักงาน ก.พ. ศึกษา วิเคราะห์เพื่อเสนอความเห็นประกอบการพิจารณากำหนดนโยบายแผนและกระบวนการจัดสรรทุนของรัฐบาลประจำปีต่อ ก.พ. โดยคำนึงถึงนโยบายของรัฐบาลแผนพัฒนาเศรษฐกิจและสังคมแห่งชาติ ความต้องการกำลังคนของทางราชการและของส่วนราชการตลอดจนสภาพการณ์โดยทั่วไปเกี่ยวกับกำลังคน เพื่อให้เกิดประโยชน์สูงสุดแก่ทางราชการข้อ ๕[๔] ให้สำนักงาน ก.พ.ขอตั้งงบประมาณประจำปีรวมทั้งจัดหาทุนจากแหล่งทุนอื่นนำมาจัดสรรเป็นทุนเพื่อการศึกษาหรือฝึกอบรมของผู้รับทุนของรัฐบาลในสาขาวิชาต่างๆที่จะศึกษาหรือฝึกอบรมในประเทศหรือต่างประเทศหรือเพื่อชดเชยค่าใช้จ่ายในการศึกษาของผู้รับทุนทั้งนี้โดยมุ่งสนองความต้องการกำลังคนของส่วนราชการให้สอดคล้องกับนโยบายและแผนการจัดสรรทุนของรัฐบาลที่ก.พ. กำหนดข้อ ๖ ให้สำนักงาน ก.พ.จัดสรรทุนของรัฐบาลเป็นทุนกลาง และทุนตามความต้องการของส่วนราชการต่างๆให้สอดคล้องกับนโยบายและแผนการจัดสรรทุนของรัฐบาลที่ ก.พ. กำหนดข้อ ๗[๕] การจัดสรรทุนของรัฐบาลเพื่อส่งผู้รับทุนไปศึกษาหรือฝึกอบรมณ ต่างประเทศหรือเพื่อชดเชยค่าใช้จ่ายในการศึกษาของผู้รับทุนให้คำนึงถึงความจำเป็นและความต้องการของทางราชการเพื่อให้ได้มาซึ่งผู้มีความรู้ในสาขาวิชาและระดับการศึกษาที่ไม่มีการเรียนการสอนในประเทศหรือมีแต่ไม่เพียงพอกับความต้องการของทางราชการ หรือระดับความรู้ความก้าวหน้าทางวิชาการยังไม่สูงพอหรือเพื่อให้ได้มาซึ่งผู้มีความรู้ความเข้าใจในภาษาขนบธรรมเนียม ประเพณี และวัฒนธรรมของประเทศนั้นๆ อย่างลึกซึ้งและให้มีผู้ศึกษาในหลายประเทศเพื่อให้เกิดความหลากหลายทางวิชาการและนำความก้าวหน้าทางวิชาการและเทคโนโลยีของแต่ละประเทศมาใช้ในการพัฒนาประเทศข้อ ๘ ให้สำนักงาน ก.พ. จัดสรรผู้รับทุนของรัฐบาลที่จัดไว้เป็นทุนกลางให้แก่ส่วนราชการต่างๆโดยคำนึงถึงความจำเป็นเร่งด่วนจำนวนกำลังคนในสาขาวิชาเดียวกันหรือใกล้เคียงกันที่มีอยู่แล้วในส่วนราชการนั้นการใช้ประโยชน์จากผู้รับทุน รวมทั้งความสมัครใจของผู้รับทุนด้วย ทั้งนี้ ให้จัดสรรโดยสอดคล้องกับนโยบายและแผนการจัดสรรทุนของรัฐบาลที่ก.พ. กำหนดแล้วรายงานให้ ก.พ. ทราบข้อ ๙[๖] ให้สำนักงาน ก.พ.เลือกสรรผู้มีความรู้ความสามารถเหมาะสมเพื่อรับทุนของรัฐบาลด้วยวิธีการสอบแข่งขันหรือวิธีการอื่นใดที่ก.พ. เห็นว่าเหมาะสมเพื่อให้ได้ผู้รับทุนของรัฐบาลตามจำนวนทุนที่จัดสรรไว้ ทั้งนี้โดยคำนึงถึงความเสมอภาค ในโอกาส ความเป็นธรรม ความเร่งด่วน ความรู้ความสามารถและคุณสมบัติที่จำเป็นของผู้รับทุนที่จะสามารถปฏิบัติงานของทางราชการตามแผนงานหรือโครงการที่กำหนดไว้ได้ตลอดจนพันธะต่างๆ ที่มีอยู่ข้อ ๑๐ ให้สำนักงาน ก.พ. เสนอหลักเกณฑ์ วิธีการตลอดจนทางปฏิบัติเกี่ยวกับการจัดสรรทุนของรัฐบาล การเลือกสรรผู้รับทุนของรัฐบาลการดูแลจัดการการศึกษาของผู้รับทุนของรัฐบาลการพัฒนาและธำรงรักษาผู้รับทุนของรัฐบาลไว้ใช้ในราชการ และการอื่นที่เกี่ยวข้องต่อ ก.พ. เพื่ออนุมัติให้ใช้เป็นส่วนหนึ่งของระเบียบนี้และให้ถือว่าระเบียบและวิธีปฏิบัติต่างๆ เกี่ยวกับทุนของรัฐบาลที่ ก.พ.หรือสำนักงาน ก.พ.ได้วางไว้ก่อนวันใช้บังคับระเบียบนี้ซึ่งไม่ขัดหรือแย้งกับระเบียบนี้เป็นส่วนหนึ่งของระเบียบนี้ เว้นแต่ ก.พ. จะพิจารณากำหนดเป็นอย่างอื่นข้อ ๑๑[๗] ให้เป็นหน้าที่ของสำนักงาน ก.พ.ที่จะประสานเพื่อให้ส่วนราชการเจ้าสังกัดกับผู้รับทุนของรัฐบาลสามารถติดต่อทำความเข้าใจซึ่งกันและกันเพื่อให้การศึกษาหรือฝึกอบรมหรือการรับราชการหรือการปฏิบัติงานของทางราชการของผู้รับทุนของรัฐบาลเป็นประโยชน์และตรงกับความต้องการในการใช้กำลังคนของส่วนราชการอย่างดีที่สุดภายใต้กฎ ระเบียบ และแนวทางปฏิบัติที่ ก.พ. กำหนดข้อ ๑๒ ให้สำนักงาน ก.พ.ร่วมกับส่วนราชการที่ได้รับการจัดสรรทุนของรัฐบาลติดตามการใช้ประโยชน์จากผู้รับทุนของรัฐบาลที่รับราชการอยู่ในส่วนราชการต่างๆเพื่อให้ได้ใช้ประโยชน์จากผู้รับทุนของรัฐบาลตามโครงการหรือแผนงานที่กำหนดไว้อย่างเต็มที่ข้อ ๑๓ ให้เลขาธิการ ก.พ. รักษาการตามระเบียบนี้ประกาศณ วันที่ ๓๐ กันยายน พ.ศ. ๒๕๓๕เกษม สุวรรณกุลรองนายกรัฐมนตรีผู้รับมอบหมายจากนายกรัฐมนตรีประธานก.พ.ระเบียบก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๘]สัญชัย/ผู้จัดทำ๑๓ตุลาคม ๒๕๕๑[๑]ราชกิจจานุเบกษา เล่ม ๑๐๙/ตอนที่ ๑๐๙/หน้า ๑๑/๒๒ ตุลาคม ๒๕๓๕[๒]คำปรารภ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๓]ข้อ ๓ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๔]ข้อ ๕ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๕]ข้อ ๗ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๖]ข้อ ๙ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๗]ข้อ ๑๑ แก้ไขเพิ่มเติมโดยระเบียบ ก.พ. ว่าด้วยทุนของรัฐบาล (ฉบับที่ ๒) พ.ศ. ๒๕๕๐[๘]ราชกิจจานุเบกษา เล่ม ๑๒๔/ตอนพิเศษ ๑๖๕ ง/หน้า ๔/๓๐ ตุลาคม ๒๕๕๐